24 d'agost

El 24 d'agost és el dos-cents trenta-sisè dia de l'any del calendari gregorià i el dos-cents trenta-setè en els anys de traspàs. Queden 129 dies per finalitzar l'any.

Esdeveniments 
Països Catalans
 1391 - Massacre de jueus a Palma.
Resta del món

 79 - Les ciutats italianes de Pompeia, Herculà, Oplontis i Estàbia queden sepultades sota diversos metres de cendra després de l'erupció del volcà Vesuvi.
 410 - Els visigots d'Alaric I saquegen Roma durant tres dies.
 1456 - Acaba la impressió de la Bíblia de Gutenberg.
 1572 - Massacre d'hugonots a la Nit de Sant Bartomeu, ordenada per Carles IX de França.
 1704 - Vélez-Màlaga (Província de Màlaga): Victòria dels austriacistes a la Batalla naval de Vélez-Màlaga durant la Guerra de Successió Espanyola.
 1760 - Frontera entre els Estats Units i el Canadà a prop d'Ogdensburg (Nova York): els anglesos acaben guanyant la batalla de les Mil Illes en el curs de la guerra Franco-Índia.
 1820 - Triomf d'un aixecament liberal a Porto.
 1837 - Villar de los Navarros (Camp de Daroca, Aragó): els carlins van guanyar la batalla de Villar de los Navarros durant l'Expedició Reial de la Primera Guerra Carlina.
 1942 - Batalla de les Illes Salomó de l'est, el portaavions japonès Ryuho és enfonsat.
 1949 - Entra en vigor el tractat de l'Atlàntic Nord (OTAN).
 1989 - El Voyager 2 s'acosta a Neptú.
 1991 - Kíev (Ucraïna): la Rada Suprema declara la independència d'Ucraïna i la creació de l'Estat d'Ucraïna.
 1995 - Microsoft llança el sistema operatiu Windows 95.
 2006 - La Unió Astronòmica Internacional deixa de classificar Plutó com a planeta i el designa planeta nan.

Naixements 
Països Catalans:
 1358 - Perpinyà: Joan el Caçador, rei d'Aragó, de València i de Mallorca (m. 1390).
 1823 - Sant Andreu de Palomar, ara Barcelona: Josep Lluís Pons i Gallarza, poeta català i un dels impulsors dels Jocs Florals.
 1907 - Figueres, Alt Empordà: Àngels Masià de Ros, historiadora medievalista i professora catalana (m. 1998).
 1908 - Palmaː Antonia Suau Mercadal, una de les primeres catedràtiques d'Ensenyament Secundari d'Espanya (m. 2003).
 1921 - Montblanc (Conca de Barberà): Maties Palau Ferré, pintor, escultor i ceramista català.
 1930 - València: Ana Maria Pascual-Leone, farmacèutica valenciana, acadèmica de la Reial Acadèmia Nacional de Farmàcia.
 1932 - Caldes de Malavella, Selva: Joaquim Carbó i Masllorens, escriptor català.
 1940 - Barcelona: Isabel Steva i Hernández —Colita—, fotògrafa catalana.
 1951 - Almoines, la Safor: Josep Bonet i Segura, poeta valencià (m. 2020).
 1960 - 
 Inca: Caterina Valriu Llinàs, coneguda com a Catalina Contacontes, escriptora i filòloga.
 València: César Cano Forrat, compositor i director d'orquestra valencià.

Resta del món:
 1484 - Sevilla, Espanya: Bartolomé de Las Casas, cronista, teòleg, bisbe i gran defensor dels indis americans (m. 1566).
 1552 - Bolonya, Estats Pontificis: Lavinia Fontana, pintora italiana, primera dona dedicada professionalment a la pintura (m. 1614).
 1608 - Basua Makin, propulsora de l'educació femenina i fundadora d'una escola per a noies a Anglaterra.
 1885 - Mississipi: Elizabeth Lee Hazen, fisiòloga i microbiòloga que desenvolupà la nistatina (m. 1975).
 1898 -Longlier, Neufchâteau, Bèlgica: Albert Claude, biòleg belga, Premi Nobel de Medicina o Fisiologia de l'any 1974 (m. 1983).
 1899 - Buenos Aires, Argentina: Jorge Luis Borges, escriptor argentí (m. 1986).
 1903:
 Logronyo, Espanya: Perico Escobal, futbolista exiliat pel franquisme als Estats Units (m. 2002)
 Londres (Anglaterra): Graham Sutherland, Pintor, artista gràfic i dissenyador anglès (m. 1980).
 1905 - Estocolm: Sven Stolpe, intel·lectual suec.
 1919 - Copenhaguen,(Dinamarca): Niels Viggo Bentzon, compositor i pianista danès (m. 2000).
 1927 - Chicago, Illinois (EUA): Harry Markowitz, economista estatunidenc, Premi Nobel d'Economia de 1990.
 1929 - El Caire (Egipte): Iàssir Arafat, President de l'Autoritat Nacional palestina, Premi Nobel de la Pau de 1994 (m. 2004).
 1930 - Xangai (Xina): Li Guowen (xinès: 李国文),escriptor xinès. Premi Mao Dun de Literatura de l'any 1982.
 1932 - 
 Reading, (Anglaterra): Cormac Murphy-O'Connor fou un bisbe i cardenal anglès de l'Església Catòlica Romana.
 Azkoitia (País Basc)ː Xabier Arzalluz Antia, advocat i polític basc. Va ser president del Partit Nacionalista Basc entre 1980 i 2004 (m. 2019).
 1937 - Abeokuta (Nigèria): Moshood Abiola, sovint referit com MKO Abiola, empresari, editor i polític nigerià (m. 1998).
 1942 - Clevelandː Karen Uhlenbeck, matemàtica estatunidenca, primera guanyadora del Premi Abel de matemàtiques.
 1947 - 
 Los Angeles, Califòrnia, Estats Units: Anne Archer, actriu i productora estatunidenca.
 Rio de Janeiro (Brasil): Paulo Coelho és un escriptor, compositor i filòsof brasiler.
 1948 - Lió (França): Jean Michel Jarre és un músic i compositor francès, un dels més importants a escala mundial en el camp de la música ambient i New Age.
 1952 - Villadepalos-Carracedelo, Espanya: Capitolina Díaz, sociòloga.
 1965 - Morton Grove, Illinois (Estats Units): Marlee Matlin és una actriu i productora de cinema estatunidenca.
 1977 -
 Indianapolis, Indiana, Estats Units: John Green, autor estatunidenc.
 Jena, Alemanya: Robert Enke, porter alemany de futbol (m. 2009).
 1981 - Buffalo, Estats Units: Chad Michael Murray, actor estatunidenc.
 1988 - Hertfordshire (Anglaterra): Rupert Grint és un actor de cinema anglès.
 2003 - París, França: Alexandre Coste, fill del príncep Albert II de Mònaco.

Necrològiques 
Països Catalans
 1422 - Vallbona de les Monges: Violant de Perellós, abadessa de Santa Maria de Vallbona.
 1524 - Barcelona: Violant de Montcada i de Vilaragut, abadessa de Santa Maria de Pedralbes, càrrec del qual fou destituïda (ca.1440).
 1936 - Manresa, Bages: Josep Maria Planes i Martí, periodista i dramaturg català, fou un dels primers impulsors del periodisme d'investigació a Catalunya.
 1960 - 
 Sabadell, Vallès Occidental: Joan Montllor i Pujal, excursionista i escriptor sabadellenc.
 Palamósː Maria Trias Joan, empresària hotelera catalana  (n. 1892).
 1988 - 
 Palma: Maria Aumacellas Salayet, nedadora, pionera en aigües obertes i entrenadora catalana (n. 1910).
 Blanes, la Selvaː Maria Teresa Bedós, pintora catalana (n. 1906).
 1997 -
 Barcelona, Barcelonès: Vicenç "Tete" Montoliu, pianista de jazz (n. 1933).
 Girona, Gironès: Pere Ribot i Sunyer, sacerdot i poeta català (n. 1908).
 1998 - La Canonja, Tarragonès: Pau Vidal i Guinovart, baríton operístic (n. 1913).
 2017 - Cabrera de Mar, Maresme: Jordi Cuyàs i Gibert fou un artista dedicat als camps del dibuix, l'escultura, el vídeo, l'animació, l'art públic i les arts escèniques (n. 1957).
 2018 - Tina Fuentes i Fache, nedadora de natació sincronitzada catalana (n. 1984).

 Resta del món
 1617 - Lima (Perú): Rosa de Lima, terciària dominica peruana canonitzada per l'Església catòlica (n. 1586).
 1739 - Edo: Takebe Kenko, matemàtic japonès (n. 1664).
 1741 - Agustín Fernández de Velasco, noble castellà.
 1919 - Montevideo (Uruguai): Amado Nervo, escriptor mexicà (n. 1870).
 1943 - Ashford, Anglaterra: Simone Weil, filòsofa francesa.
 1950 - Santiago de Xile, (Xile): Arturo Alessandri Palma, advocat i polític xilè, patriarca de la Família Alessandri. President de la República entre 1920 i 1925 i entre 1932 i 1938 (n. 1868).
 1966 - Pequín (Xina): Shu Sheyu (en xinès: 舒舍予; en pinyin: Shū Shěyǔ), més conegut com a Lao She, escriptor i dramaturg xinès, una de les figures més rellevants de la literatura xinesa del  (n. 1899).
 1973 - Oxford, Anglaterraː Mabel Purefoy Fitzgerald, fisiòloga britànica que estudià la fisiologia de la respiració (n. 1872).
 2004 - Scottsdale, Arizona: Elisabeth Kübler-Ross, psicòloga suïssa-americana pionera en l'estudi d'experiències properes a la mort.
 2005 - Pequín (Xina): Liu Baiyu (xinès: 刘白羽), escriptor xinès. Premi Mao Dun de Literatura de l'any 1991 (n. 1916).
 2008 - Pequín (Xina): Wei Wei, periodista i escriptor xinès, guanyador del Premi Mao Dun de Literatura de l'any 1982 (n. 1920).
 2014 - Londres: Richard Attenborough, actor, director i productor de cinema anglès.
 2023 - Clermont: Bray Wyatt, lluitador estatunidenc (n. 1987).

Festes i commemoracions 
 Sants: Bartomeu apòstol; Alduè de Rouen, bisbe; Maria Miquela del Santíssim Sagrament fundadora de les Adoratrius Esclaves del Santíssim Sagrament i de la Caritat; Emília de Vialar, fundadora de les Germanes de Sant Josep de l'Aparició (1856); serventa de Déu Francisca del Espíritu Santo Fuentes, fundadora de la Congregació de les Germanes Dominiques de Santa Caterina de Siena.
 Sant Bartomeu, festa major de Sants, Benicarló, Sitges, Igualada, Capdepera, La Sénia, Montuïri, Ses Salines, Sóller, Tordera, (Sant Antoni de Portmany -Eivissa-), Ferreries i Tavascan. A Alcúdia se celebra la festa de ses llanternes.

Referències 

24